钦定古今图书集成/理学汇编/学行典/第203卷 > 江一𬸦
## 钦定古今图书集成/理学汇编/学行典/第203卷 > 江一𬸦

按《玉田县志》：“江一𬸦，字铉仪，号念洲。生而颖异，资性
迈人。十有三岁，于书肆中得《名家稿》，一览成诵。性至
孝，父西洲公寝疾，衣不解带者年馀。服阕，家益贫，开
绛帐以奉母，日与诸生发明孔孟之蕴，负笈知名者
五十馀人。生平笃同气，好施与，孀姊无依，先生奉养
于家，克尽弟道，四十年如一日，侄息皆养育如己出。”